《应制作潇湘八景 其二 潇湘夜雨》
明代·朱同

三湘重湖碧云暮，岸苇江芦不知数。孤篷夜半惊梦回，四顾知知莽回互。

乍疏乍密还潇潇，泽被枯槁翻天飘。江湖岂无庙堂念，恩深不知千里遥。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。